***Viskningar och Rop*** (sh. *Šaputanja i krici*), poznatiji kao ***Krici i šaputanja*** je švedski film u režiji Ingmara Bergmana iz 1972. godine.

U glavnim ulogama su: Harriet Andersson, Kari Sylwan, Ingrid Thulin i Liv Ullmann. Mjesto radnje je vila na kraju 19. stoljeća. Nakon nekoliko neuspješnih eksperimentalnih filmova, „Krici i šaputanja" bili su komercijalni uspjeh za Bergmana. Film je dobio odlične kritike i pet nominacija za Oscara. Među njima su nominacija za najbolji film, što je rijetkost za film, koji nije na engleskom jeziku.

Filmom „Krici i šaputanja", Ingmar Bergman vratio se svojim tradicionalnim temama ženske psihe i potrage za vjerom i iskupljenjem. Za razliku od njegovih prijašnjih filmova, u ovom se filmu koriste zasićene boje, pogotovo jarkocrvena. Zbog odličnog prikaza boja i svjetlosti, snimatelj i dugogodišnji suradnik Bergmana, Sven Nykvist dobio je Oscara za najbolju fotografiju.

Radnja
------

Film govori o dvije sestre, koje se brinu za svoju treću sestru na njenoj samrtnoj postelji u raskošnoj vili. Sestre su distancirane i hladne, ali se bore, da olakšaju svojoj bolesnoj sestri koja umire od raka. U šoku su i strahu od umiranja, kojem svjedoče. Progonjene krivnjom, osamljenošću i ljubomorom, nisu u stanju pružiti pomoć ili barem suosjećanje svojoj sestri u posljednjim trenucima njenog zemaljskog života. Odana i religiozna sluškinja Anna uprkos društvenoj potčinjenosti, jedina ostaje čvrsta i staložena do samog kraja. Agonija potencira i ogoljuje složene psihološke i emotivne odnose triju sestara i njihove odane služavke Anne.

U filmu veliku ulogu imaju boje i interijeri te priroda, koji daju upečatljiv doprinos ugođaju filma. Redatelj je filmom propitivao isprazan život više klase i prolaznost ljudskog života. Film sadrži mnoge provokativne scene poput agonije umiranja uz zvijerske krikove, lezbijske prizore, pokušaj samoubojstva i sakaćenje spolnih organa.

Ingmar Bergman kao agnostik, film je upotrijebio kao traženje odgovora na pitanja o smislu života, života nakon smrti, o vjeri, iskupljenju i uskrsnuću. Kada bolesna sestra umre, sestre je razmještaju na krevetu na način, koji podsjeća na Isusovo skidanje s križa, kada ga je Djevica Marija primila u svoje naručje.

Glavne uloge
------------

* Harriet Andersson - Agnes
* Kari Sylwan - Anna
* Ingrid Thulin - Karin
* Liv Ullmann - Maria (i njena majka)
* Anders Ek - Isak, svećenik
* Inga Gill - pripovjedačica
* Erland Josephson -David, liječnik
* Henning Moritzen - Joakim, Marijin suprug
* Georg Årlin - Fredrik, Karinin suprug
* Linn Ullmann - Maria, kao djevojčica

Izvori
------

1. ↑  Roger Corman & Jim Jerome, *How I Made a Hundred Movies in Hollywood and Never Lost a Dime*, Muller, 1990 p 190
2. ↑   Preuzeto 14. travnja 2013.
3. ↑   Preuzeto 14. travnja 2013.

| * p
* r
* u
Ingmar Bergman |
| --- |
| Filmografija |
| Filmovi koje je režirao | 
* Crisis
* It Rains on Our Love
* A Ship Bound for India
* Music in Darkness
* Port of Call
* Prison
* Thirst
* To Joy
* This Can't Happen Here
* Summer Interlude
* Secrets of Women
* Summer with Monika
* Sawdust and Tinsel
* A Lesson in Love
* Dreams
* Smiles of a Summer Night
* The Seventh Seal
* Wild Strawberries
* Brink of Life
* The Magician
* The Virgin Spring
* The Devil's Eye
* Through a Glass Darkly
* Winter Light
* The Silence
* All These Women
* Persona
* Hour of the Wolf
* Shame
* The Rite
* The Passion of Anna
* The Touch
* Cries and Whispers
* Scenes from a Marriage
* The Magic Flute
* Face to Face
* The Serpent's Egg
* Autumn Sonata
* From the Life of the Marionettes
* Fanny and Alexander
* After the Rehearsal
* The Blessed Ones
* In the Presence of a Clown
* Saraband

 |
| Filmovi za koje je napisao scenario | 
* Torment
* Woman Without a Face
* Eva
* While the City Sleeps
* Divorced
* Last Pair Out
* The Pleasure Garden
* The Best Intentions
* Sunday's Children
* Private Confessions
* Faithless

 |
| Dokumentarni filmovi | 
* The Making of Fanny and Alexander

 |
| Kratki filmovi | 
* "Daniel" (segment u *Stimulantia*)
* Karin's Face

 |
| TV-drame | 
* Mr. Sleeman Is Coming
* The Venetian
* Rabies
* The Image Makers

 |
| Srodne teme | 
* Bergman Week
* *Ingmar Bergman Makes a Movie*
* *The Dove*
* *The Seduction of Ingmar Bergman*

 |